CELEX: 62021TN0135
Language: da
Date: 2021-03-03 00:00:00
Title: Sag T-135/21: Sag anlagt den 3. marts 2021 — Trasta Komercbanka mod ECB

31.5.2021   
            
            
               DA
            
            
               Den Europæiske Unions Tidende
            
            
               C 206/27
            
         
      Sag anlagt den 3. marts 2021 — Trasta Komercbanka mod ECB
      (Sag T-135/21)
      (2021/C 206/35)
      Processprog: engelsk
      
         Parter
      
      
         Sagsøger: Trasta Komercbanka AS (Riga, Letland) (ved advokat O. Behrends)
      
         Sagsøgt: Den Europæiske Centralbank
      
         Sagsøgerens påstande
      
      
                  —
               
               
                  Sagsøgte tilpligtes at betale økonomisk erstatning for den skade, som sagsøgeren har lidt som følge af sagsøgtes afgørelse ECB/SSM/2016 — 529900WIPOINFDAWTJ81/1 WOANCA-2016-0005 af 3. marts 2016 om inddragelse af sagsøgerens tilladelse.
               
            
                  —
               
               
                  Det fastslås, at den økonomiske skade beløber sig til mindst 126 mio. EUR med tillæg af udligningsrenter fra den 3. marts 2016 og indtil afsigelse af endelig dom i den foreliggende sag samt med tillæg af morarenter fra dommens afsigelse og indtil fuld betaling sker.
               
            
                  —
               
               
                  Den Europæiske Centralbank tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at sagsøgte ikke behandlede proceduremæssige uregelmæssigheder korrekt. Disse omfatter det forhold, at den lettiske FCMC (1) umiddelbart inden, at proceduren for inddragelse af tilladelse blev indledt, havde fastslået, at en inddragelse af tilladelse ikke var berettiget, og at denne faktiske omstændighed efterfølgende blev udeladt i FCMC’s anmodning om inddragelse af tilladelse. Sagsøgeren har endvidere kritiseret, at den engelske udgave af FCMC’s seneste afgørelse var manipuleret. Yderligere angivelige proceduremæssige uregelmæssigheder vedrører manglende effektiv håndtering af den potentielle korrupte adfærd udvist af lettiske embedsmænd og EU-ansatte i denne henseende.
               
            
                  2.
               
               
                  Andet anbringende om, at sagsøgte tilsidesatte materielle bestemmelser ved at handle uden for sit kompetenceområde, da denne traf den anfægtede afgørelse, navnlig med hensyn til spørgsmål om hvidvaskning af penge, og at sagsøgte derfor fejlagtigt antog, at der var grundlag for en inddragelse af tilladelse.
               
            
                  3.
               
               
                  Tredje anbringende om, at sagsøgeren har lidt betydelig økonomisk skade, navnlig på grund af dens likvidation som følge af den fejlagtige inddragelse af tilladelse.
               
            
                  4.
               
               
                  Fjerde anbringende om, at der er årsagssammenhæng mellem inddragelsen af tilladelse og den skade, som sagsøgeren har lidt.
               
            
         (1)  Financial Capital Markets Commission.